Harijs Poters - Vikipēdija

# Harijs Poters

### Vikipēdijas raksts

Ir ierosinājums apvienot šo rakstu ar Harija Potera grāmatu tapšana. (Diskusija)

Šis ir Vikipēdijas raksts par Dž. K. Roulingas grāmatu sēriju. Ja vēlaties sīkāk lasīt par tās galveno varoni Hariju Poteru, sk. Harijs Poters (tēls).

Pirmās oriģinālvalodā izdotās grāmatas vāks (bērnu izdevums). Londona: Bloomsbury Publishing, 1997.

Harijs Džeimss Poters (dz. 1980. g. 31. jūlijā) ir britu rakstnieces Džoannas Ketlīnas Roulingas (Joanne Kathleen Rowling) fantāzijas grāmatu sērijas galvenais tēls. Pirmo grāmatu šajā sērijā, "Harijs Poters un filozofu akmens" (“Harry Potter and the Philosopher's Stone”), publicēja izdevniecība Bloomsbury Publishing Londonā 1997. gadā, bet darbība tajā risinās 1991. gadā. Latviski šo darbu 2001. gadā Ingus Josta tulkojumā klajā laida apgāds “Jumava”. Latvijā izdotajām grāmatām izmantotas ASV izdevniecības “Scholastic” Harija Potera sērijas vāku ilustrācijas (sk. zemāk).

Tematiski grāmatu mērķauditorija varētu būt vidēja vecuma un vecāki bērni, tomēr, kā to apliecina miljoniem pārdoto eksemplāru visā pasaulē, šie darbi spēj piesaistīt visu vecumu lasītājus. Pēc Dž. K. Roulingas grāmatām tiek uzņemtas arī filmas, no kurām pirmā uz Lielā ekrāna parādījās 2001. g., bet priekšpēdējo (sk. Internet Movie Database ierakstu par Harry Potter and the Half-Blood Prince) plānots demonstrēt 2008. gadā. Ne par pēdējo — septīto — grāmatu, nedz arī tās ekranizāciju pagaidām plašāk nekas vēl nav zināms.

Kā to apgalvo pati autore, stāsta par burvju zēnu ideju viņa radusi, braucot vilcienā no Mančesteras uz Londonu. Kādā intervijā televīzijas kanālam BBC World viņa stāsta, ka rakstīšanas process bieži risinājies dažādās kafejnīcās, malkojot kafiju. Tā kā rakstniece tolaik — 1990. gadu vidū — bija tikko šķīrusies no sava vīra, ar mazu bērnu uz rokām un bez naudas, apstākļi rakstīšanai bijuši divtik grūti. Viņai nācies staigāt pa pilsētas ielām ar raudošu bērniņu ratos, un, kad tas beidzot norimis un iemidzis, mesties tuvējā kafejnīcā, lai turpinātu rakstīt.

Presē klīst baumas, ka rakstnieces ieņēmumi no grāmatām, kā arī honorāri no filmām un citām ar Harija Potera zīmi saistītām precēm padarījuši viņu bagātāku par Karalieni Elizabeti II (Queen Elizabeth II), tomēr kādā no 2003. g. sniegtajām intervijām Roulinga to noliedz. Karalienes Elizabetes II bagātība novērtēta 280 000 000 Lielbritānijas sterliņu mārciņās.

### [izmainīt šo sadaļu] Stāsts

Grāmatas sarakstītas trešās personas stāstījumā, bet teicēja klātbūtne nav jūtama. Tā kā grāmatu protagonists ir Harijs, notiekošais lielā mērā atainots no viņas redzespunkta.

Katra grāmata aptver Cūkkārpas Raganības un burvestību arodskolā (Hogwarts School of Witchcraft and Wizardry) pavadītu 1 mācību gadu, kur Harijs un viņa skolasbiedri mācās pielietot burvestības, pagatavot maģiskas tinktūras un eliksīrus, un spēlēt Kalambolu. Harijam nemitīgi jāpārvar dažādas grūtības, mācoties sadzīvot ar savu nejauko audžuģimeni un ienaidniekiem skolā, un viņam konstanti jācīnas par savu dzīvību, konfrontējoties ar ļauno burvi Lordu Voldemortu un tā sabiedrotajiem.

### [izmainīt šo sadaļu] Galvenie tēli

Harijs Poters (Harry Potter)

Harija labākie draugi

- Hermione Grendžera (Hermione Granger)
- Rons Vīzlijs (Ron Weasley)

Harija skolotāji

- Baltuss Dumidors (Albus Dumbledore) — Cūkkārpas Raganības un burvestību arodskolas direktors
- Minerva Maksūra (Minerva McGonagall) — Cūkkārpas arodskolas pārvērtību pasniedzēja un Grifidora nama galva
- Rubeuss Hagrids (Rubeus Hagrid) — Cūkkārpas arodskolas mežzinis, kā arī maģisko būtņu kopšanas pasniedzējs no trešā gada (laikā, kad Harijs Poters mācās Cūkkārpā)
- Severuss Strups (Severus Snape) — Cūkkārpas arodskolas mikstūru pasniedzējs, kā arī Slīdeņa nama galva (līdz sestajam gadam, kad par nama galvu kļūst Horācijs Gliemjrags)
- Filiuss Zibiņš (Filius Flitwick) — Cūkkārpas arodskolas burvestību pasniedzējs, kā arī Kraukļanaga nama galva
- Pomona Asnīte (Pomona Sprout) — Cūkkārpas arodskolas herboloģijas pasniedzēja, kā arī Elšpūša nama galva

Harija skolasbiedri

- Nevils Lēniņš (Neville Longbottom)
- Čo Čanga (Cho Chang)
- Andželīna Džonsone (Angelina Johnson)
- Drako Malfojs (Draco Malfoy)
- Vinsents Krabe (Vincent Crabbe)
- Gregorijs Goils (Gregory Goyle)
- Pansija Pārkinsone (Pansy Parkinson), u.c.

Cūkkārpas pils spoki

- Vaidu Vaira (Moaning Myrtle)
- Gandrīz-Bezgalvas-Niks (Nearly Headless Nick), u.c.

Citi Cūkkārpas iemītnieki

- mājas elfs Dobijs (Dobby)
- Resnās Kundzes (The Fat Lady) portrets
- kentaurs Firencī (Firenze), u.c.
- Pīvzs (Peeves)

Rona ģimene

- Artūrs Vīzlijs (Arthur Weasley) — tēvs
- Mollija Vīzlija (Molly Weasley) — māte
- Džinnija Vīzlija (Ginny Weasley)
- Džordžs Vīzlijs (George Weasley)
- Freds Vīzlijs (Fred Weasley)
- Persijs Vīzlijs (Percy Weasley)

Harija audžuģimene

- Dūdijs Dērslijs (Dudley Dursley) — Harija brālēns
- Vernons Dērslijs (Vernon Dursley) — tēvocis
- Petūnija Dērslija (Petunia Dursley) — tante

Harija mirušie vecāki

- Džeimss Poters (James Potter)
- Lilija Potere (Lily Potter)

### [izmainīt šo sadaļu] Izdotās grāmatas

“Harijs Poters un Filozofu akmens”
“Harijs Poters un Noslēpumu kambaris”
“Harijs Poters un Azkabanas gūsteknis”
“Harijs Poters un Uguns biķeris”
“Harijs Poters un Fēniksa ordenis”
“Harijs poters un Jauktasiņu Princis”

1. “Harijs Poters un Filozofu akmens” (2001)
   - tulk. Ingus Josts
     (Harry Potter and the Philosopher's Stone; ASV - Harry Potter and the Sorcerer's Stone, 1997);
2. “Harijs Poters un Noslēpumu kambaris” (2001)
   - tulk. I. Josts
     (Harry Potter and the Chamber of Secrets, 1998);
3. “Harijs Poters un Azkabanas gūsteknis” (2001)
   - tulk. I. Josts
     (Harry Potter and the Prisoner of Azkaban, 1999);
4. “Harijs Poters un Uguns biķeris” (2002)
   - tulk. I. Josts un Ieva Kolmane
     (Harry Potter and the Goblet of Fire, 2000);
5. “Harijs Poters un Fēniksa ordenis” (2003)
   - tulk. I. Josts, I. Kolmane, Sabīne Ozola un Māra Poļakova
     (Harry Potter and the Order of the Phoenix, 2003);
6. “Harijs Poters un Jauktasiņu princis” (2006)
   - tulk. I. Josts, Sabīne Ozola un Māra Poļakova
     (Harry Potter and the Half-Blood Prince, 2005).

Kopā plānots izdot 7 grāmatas par Hariju Poteru, un sešas pirmās no tām aprakstīs vienu no Cūkkārpas Raganības un burvestību arodskolā pavadītajiem gadiem, bet 7. gadā Harijs skolā neatgriezīsies.

### [izmainīt šo sadaļu] Uzņemtās filmas

Filmas “Harijs Poters un Filozofu akmens” plakāts (angļu val.)
“Harijs Poters un Noslēpumu kambaris”
“Harijs Poters un Azkabanas gūsteknis”
“Harijs Poters un Uguns biķeris” (promo plakāts)

1. “Harijs Poters un Filozofu akmens” (Harry Potter and the Philosopher's Stone)
   - Uz ekrāna: 16. novembris, 2001
   - Režisors: Kriss (Kristofers) Kolambuss (Chris Columbus)
2. “Harijs Poters un Noslēpumu kambaris” (Harry Potter and the Chamber of Secrets)
   - Uz ekrāna: 15. novembris, 2002
   - Režisors: Kriss Kolambuss
3. “Harijs Poters un Azkabanas gūsteknis” (Harry Potter and the Prisoner of Azkaban)
   - Uz ekrāna: 31.maijs, 2004
   - Režisors: Alfonso Kuarons (Alfonso Cuarón)
4. “Harijs Poters un Uguns biķeris” (Harry Potter and the Goblet of Fire)
   - Uz ekrāna: 18. novembris, 2005
   - Režisors: Maiks Ņūels (Mike Newell)
5. “Harijs Poters un Fēniksa ordenis” (Harry Potter and the Order of the Phoenix)
   - Uz ekrāna: plānots 2007. g. pavasarī vai rudenī
   - Režisors: David Yates

Katra ekranizācija kļuvusi par “kases grāvēju” — piem., filma “Harijs Poters un filozofu akmens” ASV ar $317 557 891 ienākumiem ierindojusies 16. vietā turienes finansiāli veiksmīgāko kinoprojektu sarakstā, bet vispasaules topā — 3. vietā ar $968 600 000 ieņēmumiem.

### [izmainīt šo sadaļu] Galveno lomu atveidotāji

Harijs Poters | Daniels Redklifs | (Daniel Radcliffe)
Hermione Grendžera | Emma Vatsone | (Emma Watson)
Rons Vīzlijs | Rūperts Grints | (Rupert Grint)
Baltuss Dumidors | pirmajās divās filmās — Ričards Hariss, turpmākajās — Maikls Gembons | (Richard Harris) (Michael Gambon)
Minerva Maksūra | Megija Smita | (Maggie Smith)
Rubeuss Hagrids | Robijs Koltreins | (Robbie Coltrane)
Severuss Strups | Alans Rikmens | (Alan Rickman)
Zibiņš | Vorviks Deiviss | (Warwick Davis)
Asnīte | Mirjama Mārgoilsa | (Miriam Margoyles)
Nevils Lēniņš | Metjū Luiss | (Matthew Lewis)
Andželīna Džonsone | Daniele Tabora | (Danielle Tabor)
Drako Malfojs | Toms Feltons | (Tom Felton)
Vinsents Krabe | Džeimss Veilets | (James Waylett)
Gregorijs Goils | Džošua Herdmens | (Joshua Herdman)
Pansija Pārkinsone | Katrīna Nikolsone | (Kathrine Nicholson)
Vaidu Vaira | Šērlija Hendersone | (Shirley Henderson)
Gandrīz-Bezgalvas-Niks | Džons Klīzs | (John Cleese)
Resnā Kundze | Elizabete Spriga | (Elizabeth Spriggs)
Artūrs Vīzlijs | Marks Viljamss | (Mark Williams)
Mollija Vīzlija | Džūlija Voltersa | (Julie Walters)
Džinnija Vīzlija | Bonija Raita | (Bonnie Wright)
Džordžs Vīzlijs | Olivers Felps | (Oliver Phelps)
Freds Vīzlijs | Džeimss Felps | (James Phelps)
Persijs Vīzlijs | Kriss Renkins | (Chris Rankin)
Dūdijs Dērslijs | Harijs Melings | (Harry Melling)
Vernons Dērslijs | Ričards Grifitss | (Richard Griffiths)
Petūnija Dērslija | Fiona Šova | (Fiona Shaw)
Lūcijs Malfojs | Džeisons Aizeks | (Jason Isaacs)

### [izmainīt šo sadaļu] Harijs Poters un intertekstualitāte

Grāmatas ir tikušas pielīdzinātas daudziem pasaulē slaveniem darbiem, tostarp, K.S. Lūisa (C. S. Lewis) “Narnijas hronikām” (The Chronicles of Narnia), Dž. R. R. Tolkīna (J. R. R. Tolkien) “Gredzenu pavēlniekam” (The Lord of the Rings), u.c. Roulingas darbos apspēlētā tēma par Harija dzīvi tālā internātskolā un ļaunajiem radiniekiem un aizbildņiem mājās (Dērslijiem) dažiem lasītājiem var atgādināt Roalda Dāla (Roald Dahl) darbus. Vēl daži uzskata, ka grāmatas par Poteru pielīdzināmas “Zvaigžņu karu“ (Star Wars) filmām, jo arī to galvenais varonis Lūka Debessgājējs (Luke Skywalker) līdz noteiktam vecumam, kad uzzina par savu likteni cīnīties pret ļauno, mitinās kopā ar savu tanti un onkuli; bez tam Lords Voldemorts (Lord Voldemort) līdzinās Zvaigžņu karu ļaunajam tēlam Emperor Palpatine, u.c. Daudz līdzību manāms ar Tolkīna slavenajiem fantastikas žanra darbiem. Abu autoru grāmatās ir Tumšais lords un labs, vecs un vieds burvis - “Gredzenu pavēlniekā” un “Hobitā” tas ir Gendalfs (Gandalf), bet “Harijā Poterā” - Baltuss Dumidors (Albus Dumbledore); tāpat arī abu rakstnieku stāstos parādās goblini, maģiski gredzeni un apmetņi, kam piemīt spēja valkātāju padarīt neredzamu, u.tml. Runājot par intertekstualitāti, jāmin Harija Potera pasaku vides saistība ar reālo pasauli, kas parādās vairākās detaļās — piemēram, dažādu garšu zirnīši Bertie Bott's Every Flavour Beans, ar ko našķojas mazie burvji, iedvesmoja Kalifornijas saldumu ražotājus Jelly Belly radīt un laist apgrozībā īstu tāda paša nosaukuma produktu.

| Šis raksts ir nepilnīgs. Jūs varat dot savu ieguldījumu Vikipēdijā, papildinot to.

## [izmainīt šo sadaļu] Ārējās saites

- www.kurbijkurne.lv - forums par Hariju Poteru.

Saturs iegūts no "http://lv.wikipedia.org../../../h/a/r/Harijs_Poters_6e7b.html"

Kategorijas: Raksti, kurus ierosināts apvienot | Nepabeigti raksti | Literatūra | Filmas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- العربية
- Asturianu
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Gaeilge
- Galego
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Latina
- Lëtzebuergesch
- Limburgs
- Lietuvių
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- Scots
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Tagalog
- Türkçe
- Tiếng Việt
- ייִדיש
- 中文
- Bân-lâm-gú